ai4bharat/Pralekha huggingface dataset:
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో 24 కోట్ల పశువులకు గాలికుంటు వ్యాధి నివారణ టీకాలు
దేశంలో 24 కోట్ల పశువులకు గాలికుంటు వ్యాధి నివారణ టీకాలు ఇవ్వడం జరిగింది. కేంద్ర పశుసంవర్ధక శాఖ, రాష్ట్రాలు/కేంద్రపాలిత ప్రాంతాల పశుసంవర్ధక శాఖలు పశువుల యజమానులు అందించిన సహకారంతో కార్యక్రమం దేశ వ్యాప్తంగా విజయవంతం అయ్యింది.
గాలికుంటు వ్యాధి నివారణ టీకా కార్యక్రమాన్ని అమలు చేయడానికి అవసరమైన నిధులను కేంద్ర ప్రభుత్వం కేంద్ర ప్రాయోజిత పథకం కింద సమకూరుస్తోంది. గాలికుంటు వ్యాధి నివారణ టీకాలను కేంద్ర ప్రభుత్వం సేకరించి రాష్ట్రాలకు సరఫరా చేస్తోంది. గాలికుంటు వ్యాధి నివారణ టీకాల కార్యక్రమం ప్రయోజనాలను పశువుల యజమానులకు వివరించి, పశువులకు టీకా వేయించే అంశంపై అవగాహన కల్పించడానికి మంత్రిత్వ శాఖ అనేక కార్యక్రమాలు నిర్వహించింది. పశువులకు అవసరమైన టీకాలు పశు ఆరోగ్య కార్యకర్తలు/ పశు వైద్య డాక్టర్ల వద్ద అందుబాటులో ఉంచింది. గ్రామీణాభివృద్ధి మంత్రిత్వ శాఖ సహకారంతో టీకాలు వేయడానికి అవసరమైన శిక్షణ కార్యక్రమాలను పశుసంవర్ధక, పాడి పరిశ్రమ అభివృద్ధి మంత్రిత్వ శాఖ నిర్వహించింది.
కార్యక్రమం రెండో దశలో 25.8 కోట్ల పశువులకు  గాలికుంటు వ్యాధి నివారణ టీకాలు వేయాలని లక్ష్యంగా నిర్ణయించుకున్నారు. ఇంతవరకు 24 కోట్ల పశువులకు టీకాలు జరిగింది. సమిష్టి కృషితో లక్ష్యంలో 95% లక్షాన్ని చేరుకొని పశువులకు రోగ నిరోధక శక్తిని ఎక్కువ చేయడానికి చేపట్టిన కార్యక్రమం విజయవంతం అయ్యింది. కేంద్ర పశుసంవర్ధక శాఖ, రాష్ట్రాలు/కేంద్రపాలిత ప్రాంతాల పశుసంవర్ధక శాఖలు పశువుల యజమానులు అందించిన సహకారంతో కార్యక్రమం లక్ష్యాల మేరకు విజయవంతం అయ్యింది.
కేంద్ర ప్రాయోజిత పథకంగా కార్యక్రమాన్ని అమలు చేయడానికి అవసరమైన 100% నిధులు విడుదల చేస్తున్న కేంద్ర ప్రభుత్వం టీకా ఛార్జీలు, ఉపకరణాలు, అవగాహన కల్పించడం, కోల్డ్ చైన్ సౌకర్యాలు సమకూర్చుకోవడానికి రాష్ట్రాలు/ కేంద్రపాలిత ప్రాంతాలకు సహకారం అందిస్తోంది. గాలికుంటు వ్యాధి నివారణ టీకాల కార్యక్రమం ప్రయోజనాలను పశువుల యజమానులకు వివరించి, పశువులకు టీకా వేయించే అంశంపై అవగాహన కల్పించడానికి మంత్రిత్వ శాఖ అనేక కార్యక్రమాలు నిర్వహించింది.
నిరంతర ప్రయత్నాలతో దేశంలో గాలికుంటు వ్యాధి నియంత్రణ, నిర్మూలన కోసం జరుగుతున్న కార్యక్రమాలు లక్ష్యాల మేరకు అమలు జరుగుతాయని భావిస్తున్నారు.దీనివల్ల పశువుల పెంపకందారుల / సంరక్షకుల ఆదాయం పెరుగుతుంది. పశువుల ఉత్పత్తుల రంగంలో వాణిజ్యాన్ని పెంచడంలో సహాయపడుతుంది.
గాలికుంటు వ్యాధి అనేది పశువులకు ముఖ్యంగా భారత దేశంలో పశువులు మరియు గేదెలకు సంక్రమిస్తున్న వ్యాధుల్లో ఒక ప్రధాన వ్యాధి. దీనివల్ల పాల దిగుబడి తగ్గి పశువుల యజమానులకు భారీ ఆర్థిక కలుగుతుంది. . సమస్యను పరిష్కరించడానికి పశు సంవర్ధక , పాడి పరిశ్రమ విభాగం 2019లో నేషనల్ యానిమల్ డిసీజ్ కంట్రోల్ ప్రోగ్రామ్ ని ప్రారంభించింది, ఇది ఇప్పుడు లైవ్స్టాక్ హెల్త్ గా అమలు జరుగుతున్నది. టీకాలు వేయడం ద్వారా 2030 నాటికి గాలికుంటు వ్యాధి ని నియంత్రించాలని లక్ష్యంగా పెట్టుకుంది. దీని ఫలితంగా దేశీయ ఉత్పత్తి పెరుగుతుంది. పశువుల ఉత్పత్తుల ఎగుమతులు పెరుగుతాయి. ప్రస్తుతం ఈ కార్యక్రమం కింద అన్ని పశువులు, గేదెలకు టీకాలు వేస్తారు.
ప్రధాన మంత్రి కార్యాలయం
స్నేహపూర్ణ స్వాగతాన్ని ఇచ్చిన మండ్య కు ధన్యవాదాలనుతెలియజేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ కర్నాటక లో ఈ రోజు న తన సందర్శన లో భాగం గా మండ్య కు చేరుకొన్నారు. ఆయన కు అక్కడి ప్రజలు చాలా ఉత్సాహం తో స్వాగతం పలికారు.
ఒక వీడియో ను ప్రధాన మంత్రి శేర్ చేస్తూ, ఒక ట్వీట్ లో -
‘‘మండ్య, స్నేహపూర్ణ స్వాగతాన్ని ఇచ్చినందుకు గాను ఇవే ధన్యవాదాలు.’’ అని పేర్కొన్నారు.
(
విద్యుత్తు మంత్రిత్వ శాఖ
'మౌలిక సదుపాయాల పెట్టుబడి ట్రస్ట్' ద్వారా ఆదాయ సముపార్జనకు 'పవర్ గ్రిడ్ కార్పొరేషన్ ఆఫ్ ఇండియా లిమిటెడ్'కు కేంద్రం అనుమతి
ప్రధాని శ్రీ నరేంద్ర మోదీ అధ్యక్షతన, ఆర్థిక వ్యవహారాల కేబినెట్ కమిటీ ఈ క్రింది అంశాలకు ఆమోదం తెలిపింది.
i. మౌలిక సదుపాయాల పెట్టుబడి ట్రస్ట్  ద్వారా, ప్రస్తుత స్పెషల్ పర్పస్ వెహికల్ లో ఉన్న 'టారిఫ్ బేస్డ్ కాంపిటేటివ్ బిడ్డింగ్'  ఆస్తుల ద్వారా 'పవర్ గ్రిడ్ కార్పొరేషన్ ఆఫ్ ఇండియా లిమిటెడ్'  ఆదాయం ఆర్జించడానికి అనుమతి
ii. కేంద్ర ఆదేశాలు, నిర్దేశించిన లక్ష్యాలను అనుసరించి, నిర్మాణంలో ఉన్న లేదా భవిష్యత్తులో సంస్థ సంపాదించే ఆస్తులు సహా ఇతర టీబీసీబీ ద్వారా ఆదాయ ఆర్జనకు అనుమతి
iii. ,  లో పేర్కొన్న పవర్గ్రిడ్ ఎస్పీవీల సీపీఎస్ఈలో మార్పులకు అనుమతి
వివరాలు:
గుర్తించిన టీబీసీబీ ఆస్తులపై ఇన్విట్ ద్వారా ఆదాయం పొందడం పవర్గ్రిడ్కు ఉపయోగకరం. తద్వారా వచ్చే ఆదాయాన్ని పంపిణీ నెట్వర్క్ విస్తరణలో కొత్త పెట్టుబడులుగా, సంస్థ పథకాల్లో మూలధనంగా ఉపయోగించవచ్చు. 2019 సెప్టెంబర్ నాటి పరిస్థితి ప్రకారం, మొత్తం రూ.7,164 కోట్ల విలువైన బ్లాక్లో, మొదటి బ్లాక్లో ఐదు టీబీసీబీ ఆస్తుల ద్వారా పవర్గ్రిడ్ ఆదాయ ఆర్జన చేయగలదు.
ప్రయోజనాలు:
ఆస్తుల ద్వారా వచ్చే ఆదాయాన్ని మూలధనంగా, కొత్త పెట్టుబడులుగా పెట్టడం వల్ల సంస్థ నికర విలువ పెరుగుతుంది. పవర్గ్రిడ్లో ప్రస్తుతం ఉన్న మానవ వనరుల ద్వారానే ఆదాయ ఆర్జన చేపట్టవచ్చు. కొత్తగా సిబ్బంది నియామకాలు అవసరం లేదు. మర్చంట్ బ్యాంకింగ్, న్యాయ సలహాలు, ధర్మకర్తృత్వం, ఆర్థిక సలహాలు, విలువ నిర్ధరణ, ముద్రణ, ప్రచారం, అనుబంధ కార్యకలాపాలలో అదనపు ఉపాధి అవకాశాలు ఉన్నాయి.
పూర్వరంగం:
అభివృద్ధికి బాటలు వేసే పెట్టుబడులకు 2019-20 బడ్జెట్ ప్రాధాన్యతనిచ్చింది. మౌలిక సదుపాయాల్లో పెట్టుబడులు పెంచడానికి, 'బ్రౌన్ ఫీల్డ్ అసెట్ మోనటైజేషన్' వ్యూహంలో భాగంగా ఇన్ఫ్రాస్ట్రక్చర్ ఇన్వెస్ట్మెంట్ ట్రస్టులతో సహా కొత్త ఆర్థిక వ్యవస్థలను ప్రారంభించినట్లు సూచించింది.
కేంద్ర విద్యుత్ శాఖ ఆధ్వర్యంలో పనిచేసే పవర్గ్రిడ్, 1992-93లో వాణిజ్య కార్యకలాపాలను ప్రారంభించింది. ప్రస్తతం మహారత్న హోదాలో ఉంది. తన అనుబంధ సంస్థలతో కలిసి దేశవ్యాప్తంగా విద్యుత్ సరఫరా వ్యాపారం చేస్తోంది.
వ్యూహం అమలు, లక్ష్యాలు:
2020-21లో, మొదటి బ్లాక్లో, అర్హత గల టీబీసీబీ ఎస్పీవీల ద్వారా ఆదాయ ఆర్జన పవర్గ్రిడ్ తొలి లక్ష్యం.
ఈ అనుభవంతోపాటు కేంద్ర ఆదేశాలు, నిర్దేశించిన లక్ష్యాలను అనుసరించి, ఆదాయ ఆర్జనకు మరిన్ని అడుగులు వేస్తుంది.
చట్ట, న్యాయ మంత్రిత్వ శాఖ
పత్రికా ప్రకటన 
భారత రాజ్యాంగం ఆర్టికల్ 124లో ఉన్న క్లాజ్  ద్వారా అందించబడిన విశేష అధికారాన్ని ఉపయోగించుకుని రాష్ట్రపతి.. జస్టిస్లు  శ్రీ అభయ్ శ్రీనివాస్ ఒకా, కర్ణాటక హైకోర్టు ప్రధాన న్యాయమూర్తిగా,  శ్రీ విక్రమ్ నాథ్, ప్రధాన న్యాయమూర్తి, గుజరాత్ హైకోర్టు,  శ్రీ జితేంద్ర కుమార్ మహేశ్వరి, ప్రధాన న్యాయమూర్తి, సిక్కిం హైకోర్టు,  కుమారి జస్టిస్ హిమ కోహ్లీ, ప్రధాన న్యాయమూర్తి, తెలంగాణ హైకోర్టు,  శ్రీమతి జస్టిస్ బెంగళూరు వెంకట రామయ్య నాగరత్న, న్యాయమూర్తి, కర్ణాటక హైకోర్టు  శ్రీ చుడలైల్ థెవన్ రవి కుమార్, న్యాయమూర్తి, కేరళ హైకోర్టు,  శ్రీ ఎం.ఎం. సుంద్రేశ్, న్యాయమూర్తి, మద్రాస్ హైకోర్టు  మిస్ జస్టిస్ బేలా మాధుర్య త్రివేది, జడ్జి, గుజరాత్ హైకోర్టు, శ్రీ పమిడిఘంటం శ్రీ నరసింహ, అడ్వకేట్ సుప్రీంకోర్టు న్యాయమూర్తులుగా నియమించారు. ఈ నియమకాలను అనుసరించి సంబంధికులు తమతమ కార్యాలయాలలో బాధ్యతను స్వీకరించిన తేదీ నుండి సీనియారిటీ పరిగణనలోకి వస్తుందని రాష్ట్రపతి ఉత్తర్వులలో పేర్కొనడమైంది.
ప్రధాన మంత్రి కార్యాలయం
చందౌసి, సికింద్రాబాద్ ప్రమాద బాధితులకు పిఎంఎన్ఆర్ఎఫ్ నుంచి ఎక్స్-గ్రేషియా ప్రకటించిన ప్రధానమంత్రి
చందౌసి, సికింద్రాబాద్ ప్రమాదాల్లో బాధితుల కుటుంబాలకు ప్రధానమంత్రి జాతీయ సహాయ నిధి  నుంచి ప్రధానమంత్రి శ్రీ నరేంద్ర మోదీ ఎక్స్-గ్రేషియా ప్రకటించారు.
ప్రధానమంత్రి కార్యాలయం ఈ మేరకు ట్వీట్ చేస్తూ
‘‘పిఎం@నరేంద్ర మోదీ చందౌసి, సికింద్రాబాద్ లలో జరిగిన విషాదకర ప్రమాదాల్లో మృతుల కుటుంబాలకు రూ.2 లక్షలు పిఎంఎన్ఆర్ఎఫ్ నుంచి ఎక్స్-గ్రేషియా ప్రకటించారు. గాయపడిన వారికి రూ.50,000 ఇవ్వడం జరుగుతుంది’’ అని పేర్కొంది.
ప్రధాన మంత్రి కార్యాలయం
‘కోవిడ్-19 ఫ్రంట్ లైన్ వర్కర్స్ కోసం ఉద్దేశించినటువంటి క్రాశ్ కోర్సు’ కార్యక్రమాన్ని ఈ నెల 18న ప్రారంభించనున్న ప్రధాన మంత్రి
‘కోవిడ్-19 ఫ్రంట్ లైన్ వర్కర్స్ కు ఉద్దేశించిన స్వల్పకాలిక పాఠ్యక్రమం’ ను ప్రధాన మంత్రి శ్రీ నరేంద్ర మోదీ ఈ నెల 18 న ఉదయం 11 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. దీనితో 26 రాష్ట్రాల లో విస్తరించివున్న 111 శిక్షణ కేంద్రాల లో ఈ కార్యక్రమం మొదలవుతుంది. ఈ కార్యక్రమం అనంతరం ప్రధాన మంత్రి ప్రసంగం ఉంటుంది. నైపుణ్యాభివృద్ధి, నవపారిశ్రామికత్వ శాఖ కేంద్ర మంత్రి కూడా ఈ కార్యక్రమం లో పాలుపంచుకొంటారు.
దేశవ్యాప్తం గా ఒక లక్ష మంది కి పైగా కోవిడ్ యోధుల కు నైపుణ్యాల ను సంతరించడం తో పాటు ప్రావీణ్యాల కు మెరుగులు దిద్దాలన్నది కూడా ఈ కార్యక్రమం ధ్యేయం గా ఉంది. హోం కేర్ సపోర్టు, బేసిక్ కేర్ సపోర్టు, అడ్వాన్స్ డ్ కేర్ సపోర్టు, ఇమర్జన్సి కేర్ సపోర్టు, నమూనా సేకరణ లో మద్ధతు, చికిత్స సంబంధిత సామగ్రి పరం గా మద్ధతు అనే ఆరు ప్రత్యేక విధుల ను నిర్వహించడం లో కోవిడ్ యోధుల కు శిక్షణ ను ఇవ్వడం జరుగుతుంది.
ఈ కార్యక్రమాన్ని ఒక ప్రత్యేక కార్యక్రమం గా ప్రధాన మంత్రి కౌశల్ వికాస్ యోజన 3.0 లో సెంట్రల్ కాంపొనంట్ లో భాగం గా మొత్తం 276 కోట్ల రూపాయల ఆర్థిక వ్యయం తో రూపొందించడం జరిగింది. ఆరోగ్య రంగం తాలూకు వర్తమాన కాలం అవసరాల ను, అలాగే భవిష్యత్తు కాలం అవసరాల ను తీర్చడం కోసం నైపుణ్యం కలిగిన చికిత్సేతర ఆరోగ్య సంరక్షణ కార్యకర్తల ను ఈ కార్యక్రమం తయారు చేయనుంది.
ఆరోగ్య, కుటుంబ సంక్షేమ మంత్రిత్వ శాఖ
ఒకే రోజులోనే 4.2 లక్షల కోవిడ్ పరీక్షలు చేసి రికార్డు నెలకొల్పిన ఇండియా
ఇంతవరకూ 1.6 కోట్ల నమూనాలకు పరీక్షలు
2.35 శాతానికి పడిపోయిన కోవిడ్ -19 మరణాల రేటు
దేశంలోనే మొదటిసారిగా ఒకే రోజులోనే 4లక్షలా 20 వేల కోవిడ్ టెస్టులు చేయించడంద్వారా ఇండియా రికార్డు నెలకొల్పింది. గత వారం రోజులుగా ప్రతి రోజూ 3 లక్షల యాభైవేల వరకు పరీక్షలు జరుగుతున్న నేపథ్యంలో తాజాగా ఒకే రోజులోనే 4 లక్షలా 20 వేల కోవిడ్ పరీక్షలు నిర్వహించారు. గత 24 గంటల్లో 4 లక్షలా 20 వేలా 898 నమూనాలను పరీక్షించడంతో ప్రతి పది లక్షల జనాభాకు 11, 485 టెస్టులు జరిగినట్టయింది. దాంతో దేశంలో మొత్తం మీద ఒక కోటీ 58 లక్షలా 49 వేల 68 టెస్టులు చేయడం జరిగింది.
దేశవ్యాప్తంగా నెలకొల్పిన ల్యాబుల కారణంగా ఈ విజయం సాధించడం జరిగింది. ఈ ఏడాది జనవరి నాటికి దేశంలో ఒకే ఒక కోవిడ్ టెస్ట్ ల్యాబు వుంటే ఇప్పుడా సంఖ్య 1301కి చేరుకుంది. వీటిలో 902 ల్యాబులు ప్రభుత్వరంగంలో వుంటే 399 ప్రైవేటు రంగంలో వున్నాయి. టెస్టుల మార్గదర్శకాల్లో ఐసిఎంఆర్ మార్పులు చేయడం, కేంద్ర రాష్ట్ర ప్రభుత్వాలు అన్ని విధాలా చర్యలు తీసుకోవడంతో దేశవ్యాప్తంగా టెస్టింగ్ బాగా పెరిగింది.
టెస్ట్, ట్రాక్, ట్రీట్ అనే వ్యూహం ప్రకారం ముందుకు వెళ్లాలని అన్ని రాష్ట్రాలకు, కేంద్ర పాలిత ప్రాంతాలకు కేందప్రభుత్వం సలహా ఇవ్వడంతో దేశవ్యాప్తంగా భారీస్థాయిలో పరీక్షలు జరుగుతున్నాయి. దాంతో ప్రతి రోజూ పాజిటివ్ కేసుల సంఖ్య పెరుగుతోంది. ప్రారంభంలో ఇలా పెరిగినప్పటికీ రాను రాను ఈ సంఖ్య తగ్గుతుంది. ఢిల్లీలో కేంద్రం చేపట్టిన ప్రత్యేక చర్యల కారణంగా కేసుల సంఖ్య తగ్గుముఖం పట్టిన విధంగానే దేశవ్యాప్తంగా ఇది ప్రతిఫలిస్తుంది.
సమర్థవంతమైన, ప్రమాణాలతో కూడిన వైద్య ఆరోగ్య మార్గదర్శకాల కారణంగాను, సమగ్రమైన భద్రత విధానం అనుసరించడంవల్ల దేశవ్యాప్తంగా మరణాల రేటు తగ్గుముఖం పట్టింది. కేంద్ర ప్రభుత్వం, ఆయా రాష్ట్ర, కేంద్ర పాలిత ప్రభుత్వాలు చేపట్టిన ఉమ్మడి చర్యల కారణంగా కోవిడ్ మరణాల రేటు అదుపులో వుంది. ఈ రోజున ఇది 2.35 శాతానికి పడిపోయింది. ప్రపచంలోనే తక్కువ కోవిడ్ మరణాల రేటు వున్న దేశంగా భారతదేశం గుర్తింపు పొందింది.
గడిచిన 24 గంటల్లో దేశవ్యాప్తంగా 32, 223 మంది కోవిడ్ బాధితులు కోలుకోవడం జరిగింది. దాంతో ఈ రోజుకు మొత్తం కోలుకున్న కేసులు 8, 49, 431. దాంతో రికవరీ రేటు సరికొత్తగా 63. 54 శాతానికి చేరుకున్నట్టయింది. కోలుకున్న రోగులకు, కోవిడ్ బాధితులకు మధ్యన తేడా 3 లక్షలా 93 వేల 360కి చేరుకుంది.
కోవిడ్-19 కు సంబంధించిన అన్ని రకాల తాజా సమాచారం కోసం, సాంకేతిక సమస్యల పరిష్కారం, మార్గదర్శకాలు, సూచనలు సలహాలకోసం క్రమం తప్పకుండా https://www.mohfw.gov.in/ and @MoHFW_INDIA ను సందర్శించండి. సాంకేతిక సందేహాలకు సమాధానాలు తెలుసుకోవడం కోసం technicalquery.covid19[at]gov[dot]in కు ఇంకా ఇతర సందేహాలకోసం ncov2019[at]gov[dot]in లేదా @CovidIndiaSeva సంప్రదించండి. ఫోన్ చేసి మాట్లాడాలనుకునేవారు కేంద్ర ఆరోగ్య కుటుంబ సంక్షేమ శాఖ హెల్ప్ లైన్ నెంబర్ +91-11-23978046 or 1075 ను సంప్రదించగలరు. రాష్ట్ర కేంద్ర పాలిత ప్రాంతాల హెల్ప్ లైన్ నెంబర్లను
https://www.mohfw.gov.in/pdf/coronvavirushelplinenumber.pdf ద్వారా పొందగలరు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 182.65 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.42 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,82,65,14,930
|
|
అందుబాటులోని నిల్వలు
|
|
17,42,45,896
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 182.65 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.42 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
ఒడిశాలో జరిగిన రైలు దుర్ఘటన లో బాధితుల కు పిఎమ్ఎన్ఆర్ఎఫ్ నుండి పరిహారాన్నిప్రకటించిన ప్రధాన మంత్రి
ఒడిశా లో జరిగిన రైలు దుర్ఘటన లో బాధితుల కు ప్రధాన మంత్రి జాతీయ సహాయ నిధి  నుండి పరిహారాన్ని ప్రధాన మంత్రి శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘ఒడిశా లో జరిగిన రైలు దుర్ఘటన లో మృతుల దగ్గరి బంధువుల కు ప్రధాన మంత్రి జాతీయ సహాయ నిధి  నుండి 2 లక్షల రూపాయల వంతున పరిహారాన్ని ఇవ్వడం జరుగుతుంది. ఈ దుర్ఘటన లో గాయపడ్డ వ్యక్తుల కు 50,000 రూపాయల వంతున ఇవ్వడం జరుగుతుంది: ప్రధాన మంత్రి’’ అని తెలిపింది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఐఎంటి/ 5జి టెలికాం సేవల కోసం స్పెక్ట్రం వేలం కోసం దరఖాస్తులను ఆహ్వానిస్తూ ప్రకటననను ను జారీ చేసిన డిఒటి
ప్రధానమంత్రి నరేంద్ర మోడీ నాయకత్వంలో పౌరులందరికీ అత్యాధునిక, అందుబాటు ధరలో ఉన్నత నాణ్యత కలిగిన టెలికాం సేవలను అందించేందుకు భారత ప్రభుత్వం కట్టుబడి ఉంది. విస్త్రత స్థాయిలో 4జి సేవలను ప్రారంభించి విజయాన్ని సాధించిన భారత్ ఇప్పుడు దేశంలో 5జి సేవలను ప్రవేశపెట్టేందుకు సిద్ధంగా ఉంది.
త్వరలోనే 5జి సేవలను ప్రారంభించేందుకు, ఉనికిలో ఉన్న టెలికాం సేవలను పెంచేందుకు, టెలికాం శాఖ స్పెక్ట్రమ్ వేలానికి శ్రీకారం చుడుతూ, దరఖాస్తులను ఆహ్వానించేందుకు 15.06జ.2022న నోటీసును జారీ చేసింది.
స్పెక్ట్రం వేలం ముఖ్యాంశాలు:
వేలం వేయనున్న స్పెక్ట్రం: వేలంలో భాగంగా అందుబాటులో ఉన్న 600 మెగాహెర్ట్జ్, 700 మెగాహెర్ట్జ్,800 మెగాహెర్ట్జ్, 900 మెగాహెర్ట్జ్, 1800 మెగాహెర్ట్జ్, 2100 మెగాహెర్ట్జ్, 2300 మెగాహెర్ట్జ్, 2500 మెగాహెర్ట్జ్, 3300 మెగాహెర్ట్జ్, 26 గిగాహెర్ట్జ్ బ్యాండ్లు సహా అందుబాటులో ఉన్న స్పెక్ట్రమ్.
సాంకేతిక: యాక్సెస్ లైసెన్స్ పరిధిలో ఈ వేలం ద్వారా కేటాయించిన స్పెక్ట్రమ్ను 50  లేదా మరేదైనా సాంకేతిక కోసం ఉపయోగించవచ్చు.
వేలం ప్రక్రియ: ఈ వేలం ఏకకాలంలో బహుళ దశల అసెండింగ్   ఇ-ఆక్షన్గా ఉండనుంది.
పరిమాణం: మఒత్తం 72097.85 మెగాహెర్ట్జ్ల స్పెక్ట్రమ్ను వేలం వేయనున్నారు.
స్పెక్ట్రం వ్యవధి: స్పెక్ట్రంను ఇరవై  ఏళ్ళకాలానికి కేటాయించనున్నారు.
చెల్లింపు: వఇజయవంతమైన బిడ్డర్లు 20 సమాన వాయిదాలలో చెల్లింపులు జరిపేందుకు అనుమతిస్తారు. ఈ కాలంలో 7.2% వడ్డీతో ఎన్పివిని సక్రమంగా కాపాడతారు.
స్పెక్ట్రంను తిరిగి అప్పగించడం: ఈ వేలం ద్వారా కొనుగోలు చేసిన స్పెక్ట్రంను కనీసం పది ఏళ్ళ తర్వాత తిరిగి అప్పగించవచ్చు.
స్పెక్ట్రం వినియోగ ఛార్జి: ఈ వేలం ద్వారా కొనుగోలు చేసిన స్పెక్ట్రంపై స్పెక్ట్రం వినియోగ చార్జీలు ఉండవు.
బ్యాంకు గ్యారంటీలు: వఇజయవంతమైన బిడ్డరు ఆర్థిక బ్యాంకు గ్యారంటీని ని, పనితీరు బ్యాంకు గ్యారంటీని ని సమర్పించవలసి ఉంటుంది.
క్యాప్టివ్ నాన్- పబ్లిక్ నెట్వర్క్: ఈ వేలం ద్వారా కొనుగోలు చేసిన స్పెక్ట్రంను వినియోగిస్తున్న పరిశ్రమలు వివిక్త కాప్టివ్ నాన్- పబ్లిక్ నెట్వర్క్స్  లైసెన్సులను ఏర్పాటు చేసుకోవచ్చు.
స్పెక్ట్రం వేలానికి సంబంధించిన ఇతర వివరాలు, అనగా నిల్వ లేక ప్రత్యేక ధరలు, పూర్వ అర్హతల నిబంధనలు, ముందుగా చెల్లించే డిపాజిట్లు , వేలం నియమాలు తదితరాలు, ఎన్ఐఎలో పైన పేర్కొన్న ఇతర నిర్దేశించిన ఇతర నిబంధనలు, షరతులను డిఒటి వెబ్సైట్ లింక్ https://dot.gov.in/spectrum-management/2886 ను క్లిక్ చేయడం ద్వారా చూడవచ్చు.
స్పెక్ట్రం వేలం 26.07.2022 నుంచి ప్రారంభం అవుతుంది.
ప్రధాన మంత్రి కార్యాలయం
సెప్టెంబర్ 25 న ‘గ్లోబల్ సిటిజన్ లైవ్’ కార్యక్రమం లో వీడియో మాధ్యమం ద్వారా ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2021 సెప్టెంబర్ 25 న సాయంత్రం పూట జరిగే ‘గ్లోబల్ సిటిజన్ లైవ్’ కార్యక్రమం లో వీడియో మాధ్యమం ద్వారా ప్రసంగించనున్నారు.
‘గ్లోబల్ సిటిజన్’ అనేది ఒక ప్రపంచ స్థాయి రక్షా సంస్థ. దుర్భర దారిద్య్రాన్ని అంతం చేయడం కోసం ఈ సంస్థ పాటుపడుతోంది. కాగా, ‘గ్లోబల్ సిటిజన్ లైవ్’ 24 గంటల పాటు కొనసాగే కార్యక్రమం. సెప్టెంబర్ 25వ, 26వ తేదీల లో ఈ కార్యక్రమాన్ని నిర్వహించనున్నారు. ముంబయి, న్యూ యార్క్, పారిస్, రియో డి జనేరియో, సిడ్ నీ, లాస్ ఏంజెలిస్, లాగోస్, ఇంకా సియోల్ ల తో సహా పలు ప్రధాన నగరాల లో ఈ కార్యక్రమం ప్రత్యక్ష ప్రసారం ఉంటుంది. 120 దేశాల లోను, అనేక సోషల్ మీడియా ఛానల్స్ లోను ఈ కార్యక్రమాన్ని ప్రసారం చేస్తారు.
చట్ట, న్యాయ మంత్రిత్వ శాఖ
చట్ట &న్యాయశాఖ సహాయమంత్రి (ఇండిపెండెట్ ఛార్జి, వియత్నాం న్యాయ శాఖ మంత్రి మధ్య ద్వైపాక్షిక సమావేశం
చట్టం & న్యాయ రంగాలలో ద్వైపాక్షిక సంబంధాలను నూతన ఎత్తులకు తీసుకువెళ్ళేందుకు సహకారం
సాదర, స్నేహపూరిత వాతావరణంలో వియత్నాం న్యాయశాఖ మంత్రి శ్రీ లె థాన్ లాంగ్, భారత చట్ట& న్యాయశాఖ సహాయ మంత్రి శ్రీ అర్జున్ రామ్ మేఘవాల్ మధ్య 2 జులై 2023న న్యూఢిల్లీలో ద్వైపాక్షిక సమావేశం జరిగింది. ఇరు పక్షాలతో పాటు ఆయా మంత్రిత్వశాఖలకు చెందిన సీనియర్ అధికారులతో కూడిన ప్రతినిధి బృందం కూడా ఉంది.
గత 50 సంవత్సరాలకు పైగా అభివృద్ధి చెందిన రెండు దేశాల మధ్య స్నేహం, సన్నిహిత సంబంధాలను న్యాయశాఖ సహాయమంత్రి శ్రీ అర్జున్ రామ్ మేఘవాల్  గుర్తు చేసుకున్నారు. భారతదేశపు యాక్ట్ ఈస్ట్ పాలసీకి వియత్నాం ఒక ముఖ్యమైన భాగస్వామి కావడం కావడాన్ని ఆయన పునరుద్ఘాటించారు.
సమగ్ర వ్యూహాత్మక భాగస్వాముల హోదాకు అనుగుణంగా ద్వైపాక్షిక సంబంధాలను మరింత ఎత్తుకు తీసుకువెళ్ళి, చట్టం, న్యాయ రంగాలలో సహకారం కోసం చర్యల గురించి చర్చించడానికి ఇరుపక్షాలూ ఈ అవకాశాన్ని వినియోగించుకున్నాయి. చట్టం& న్యాయ రంగంలో ఇరు దేశాల మధ్య సహకారాన్ని పెంపొందించేందుకు ఎంఒయు కుదుర్చుకునే అవకాశాలను పెంపొందించేందుకు ఈ సమావేశం ప్రయోజనకరంగా మారింది.
అవగాహన ఒప్పందాలు కుదుర్చుకోవడంతో పాటు చట్టం & న్యాయ క్షేత్రంలో సహకారపు విస్తృత అంశాలు/ రంగాలపై చర్చలను ముందుకు తీసుకువెళ్ళేందుకు అధికారిక స్థాయి చర్చలు జరపాలని ఇరుపక్షాలూ అంగీకరించాయి.
ప్రధాన మంత్రి కార్యాలయం
సుదీర్ఘ విరామం అనంతరం ఈక్వెస్ర్టియన్ డ్రెసేజ్ టీమ్ ఆసియా క్రీడోత్సవాలు 2022లో బంగారు పతకం సాధించడాన్ని ప్రశంసించిన పీఎం
హాంగ్ జోలో జరుగుతున్న ఆసియా క్రీడోత్సవాలు 2022లో సుమారు 41 సంవత్సరాల విరామం అనంతరం స్వర్ణ పతకం సాధించిన ఈక్వెస్ట్రియన్ డ్రెసేజ్ టీమ్ లో సభ్యులైన హృదయ్ చెద్దా, అనుష్ అగర్వాలా, సుదీప్తి హజేలా, దివ్యకృతి సింగ్ లను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ఆయన ఎక్స్ లో ఒక పోస్ట్ లో...
‘‘ఎన్నో దశాబ్దాల అనంతరం మన ఈక్వెస్ట్రియన్ డ్రెసేజ్ టీమ్ ఆసియా క్రీడోత్సవాల్లో స్వర్ణ పతకం సాధించడం గర్వకారణం.
హృదయ్ చెద్దా, అనుష్ అగర్వాలా, సుదీప్తి హజేలా, దివ్యకృతి సింగ్ అంతర్జాతీయ వేదికపై అసాధారణమైన నైపుణ్యం, టీమ్ వర్క్ ప్రదర్శించి జాతికి గౌరవం తెచ్చి పెట్టారు.
ఈ చారిత్రక విజయానికి టీమ్ అందరికీ నేను హృదయపూర్వక శుభాకాంక్షలు తెలియచేస్తున్నాను’’ అని పేర్కొన్నారు.
(
ప్రధాన మంత్రి కార్యాలయం
నాయకత్వం తాలూకు స్వామి వివేకానంద ఉపదేశాన్ని యువత కు వివరించిన ప్రధాన మంత్రి
మన యువత కు మెరుగైన విద్యావకాశాలను, నవ పారిశ్రామికత్వానికి సంబంధించిన అవకాశాలను అందించడానికి మేం కృషి చేస్తున్నాం: ప్రధాన మంత్రి
నాయకత్వం అంశం లో స్వామి వివేకానంద ఇచ్చిన ఉపదేశాన్ని అనుసరించండంటూ దేశ యువజనుల కు ప్రధాన మంత్రి శ్రీ నరేంద్ర మోదీ సూచించారు. వ్యక్తుల ను, సంస్థల ను తీర్చిదిద్దడంలో మాన్య సాధువు అందించిన తోడ్పాటు ను ప్రధాన మంత్రి ప్రశంసించారు. మంగళవారం నిర్వహించిన రెండో ‘జాతీయ యువజన పార్లమెంట్ ఉత్సవం’ తాలూకు ముగింపు సభ లో ప్రధాన మంత్రి ప్రసంగిస్తూ, వ్యక్తి వికాసం మొదలుకొని సంస్థ నిర్మాణం వరకు సాగే ఒక సత్ప్రవర్తన భరిత వలయానికి శ్రీకారాన్ని చుట్టడం లో స్వామీ జీ అందించిన తోడ్పాటు ను గురించి ప్రస్తావించారు.
స్వామి వివేకానంద ప్రభావ క్షేత్రం లోకి అడుగుపెట్టిన వ్యక్తులు సంస్థల ను ఏర్పాటు చేశారని, ఆ సంస్థలు వాటి వంతు గా కొత్త సంస్థలను నిర్మించేవారిని తయారు చేశాయని శ్రీ మోదీ వ్యాఖ్యానించారు. ఇది ఒక సత్ప్రవర్తన కలిగిన వ్యక్తిగత వికాసం, సంస్థ నిర్మాణం అనే ప్రక్రియ లు ఒక క్రమబద్ధమైన రీతి న రూపుదిద్దుకొనేందుకు నాంది ని పలికింది అని ఆయన చెప్పారు. నవ పారిశ్రామికత్వం తాలూకు ఉదాహరణ ను ప్రధాన మంత్రి వివరిస్తూ ఇది భారతదేశానికి ఒక భారీ బలం గా ఉందన్నారు. ఒక వ్యక్తి ఒక గొప్ప కంపెనీ ని నిర్మిస్తారు; మరి ఆ కంపెనీ తాలూకు ఇకోసిస్టమ్ తెలివైన అనేకమంది వ్యక్తుల ఎదుగుదల కు తోడ్పడుతుంది. వారు, వారి హయాము లో, కొత్త కొత్త కంపెనీల ను ఏర్పాటుచేస్తారు అని ఆయన చెప్పారు.
ఇటీవల ప్రవేశపెట్టిన జాతీయ విద్య విధానం అందిస్తున్న సరళతరమైనటువంటి, సరికొత్తదైనటువంటి అభ్యాస స్వరూపం తాలూకు లబ్ధి ని పొందండంటూ యువతీయువకులను ఆయన కోరారు. ఈ విధానం యువత ఆకాంక్షలకు, నైపుణ్యాలకు, అవగాహన కు, ఎంపిక కు ప్రాథమ్యాన్ని కట్టబెట్టడం ద్వారా ఉత్తములైన వ్యక్తులను తయారు చేయడాన్ని లక్ష్యంగా పెట్టుకొందని ఆయన వివరించారు. దేశ యువతీ యువకుల కోసం ఉత్తమ విద్యావకాశాలను, నవ పారిశ్రామికత్వం అవకాశాలను అందుబాటు లోకి తీసుకు రావడం జరుగుతోందని ఆయన స్పష్టం చేశారు. ‘‘మేం దేశం లో ఒక విధమైన ఇకోసిస్టమ్ ను ఏర్పాటు చేయాలని ప్రయత్నిస్తున్నాం. ఆ తరహా ఇకో సిస్టమ్ గనక లోపించినట్లయితే, అది యువత విదేశీ తీరాలకేసి తరచుగా దృష్టి సారించేటట్లు చేస్తుంది’’ అని ప్రధాన మంత్రి అన్నారు.
ధీమా కలిగిన, నిర్భయులైన, సాహసికులైన, పరిశుద్ధ హృదయం కలిగిన యువతీ యువకులే దేశానికి పునాది అని గుర్తించింది స్వామి వివేకానంద అని ప్రధాన మంత్రి నొక్కి చెప్పారు. యువత కోసం స్వామి వివేకానంద బోధించిన మంత్రాలను గురించి శ్రీ మోదీ ప్రస్తావించారు. శారీరక దృఢత్వానికి ‘ఇనుప కండరాలు, ఉక్కు నరాలు’ అవసరం అని చెప్తే, ప్రభుత్వం ఫిట్ ఇండియా మూవ్మెంట్ ను, యోగా ను ప్రోత్సహిస్తూ క్రీడల కై ఆధునిక సౌకర్యాలను సమకూర్చుతోందని తెలిపారు. వ్యక్తిత్వ వికాసం కోసం, ‘మిమ్మల్ని మీరు నమ్మండి’ అనే సలహా ను ఇవ్వడం జరిగిందని; నాయకత్వం, బృంద కృషి ల పరం గా ‘అందరి పట్ల నమ్మకం ఉంచండి’ అనే మాటలను స్వామీ జీ ఉపదేశించారని ప్రధాన మంత్రి అన్నారు.
రాష్ట్రపతి సచివాలయం
రాష్ట్రపతిని కలిసిన కెన్యా సుప్రీంకోర్టు ప్రతినిధి బృందం
కెన్యా సుప్రీంకోర్టు ప్రధాన న్యాయమూర్తి మార్తా కె. కూమీ సారధ్యంలోని ప్రతినిధుల బృందం మార్చి 10 న భారత రాష్ట్రపతి శ్రీమతి ద్రౌపడు ముర్మూ ను రాష్ట్రపతి భవన్ లో కలుసుకుంది.
ఈ బృందానికి స్వాగతం పలుకుతూ, కెన్యా-భారత్ మధ్య శతాబ్దాల స్నేహ సంబంధాలున్నాయని గుర్తు చేశారు. కెన్యా అభివృద్ధి భాగస్వామిగా భారత్ ఉండటం గర్వకారణమని కూడా అన్నారు. కెన్యా కొత్త ప్రభుత్వంతో ఉన్నత స్థాయి రాజకీయ సంబంధాలు నెరపే సంస్కృతి కొనసాగించటానికి భారత్ ఉత్సాహంతో ఉందన్నారు. ద్వైపాక్షిక వర్తక సంబంధాలు మరింత బలోపేతం చేయటానికి రెండు దేశాలూ కృషి చేయాలని ఆకాంక్షించారు.
కెన్యా సుప్రీంకోర్టుకు జస్టిస్ కూమీ తొలి మహిళా ప్రధాన న్యాయమూర్తి కావటం విశేషమన్నారు. అందరికీ న్యాయం అందుబాటులో ఉండేట్టు ఆమె చేస్తున్న కృషిని రాష్ట్రపతి ప్రశంసించారు. కెన్యాలో మహిళల సాధికారతకు ఆమె చిహ్నమన్నారు.
సాంస్కృతిక మంత్రిత్వ శాఖ
19, 20 తేదీల్లో ఇండియాగేట్ వద్ద సాంస్కృతిక కార్యక్రమాలు!
కేంద్ర సాంస్కృతిక వ్యవహారాల మంత్రిత్వ శాఖ పరిధిలోని
సంగీత నాటక అకాడమీ ఆధ్వర్యంలో నిర్వహణ
|
|
ముఖ్యాంశాలు :
- ఇండియాగేట్ వద్ద పచ్చికబయలులో నవంబరు 19,20 తేదీల్లో విభిన్న సాంస్కృతిక కార్యక్రమాలను నిర్వహించనున్న సంగీత నాటక అకాడమీ.
- నవంబరు 19న చెండామేళం, కథక్ నృత్యం, తోలుబొమ్మలాట, మణిపురి నృత్యం ప్రదర్శన.
- నవంబరు 20న, చెండామేళం, తోలుబొమ్మలాట, మణిపురి నాట్యంతో పాటుగా, ఒడిస్సీ నృత్యం, కథక్ నృత్యం ప్రదర్శన.
- నవంబరు 19న, సాయంత్రం 6గంటలకు ప్రదర్శనలు ప్రారంభం.
న్యూఢిల్లీలోని ఇండియా గేట్ వద్ద పచ్చిక బయలులో 2022, నవంబర్ 19, 20 తేదీలలో విభిన్న సాంస్కృతిక కార్యక్రమాలను నిర్వహించనున్నారు. భారత ప్రభుత్వ సాంస్కృతిక వ్యవహారాల మంత్రిత్వ శాఖ పరిధిలోని సంగీత నాటక అకాడమీ ఈ కార్యక్రమాలను నిర్వహిస్తుంది.
నవంబర్ 19వ తేదీన జరగనున్న సాంస్కృతిక కార్యక్రమాలతో పాటుగా, చెండా మేళం, కథక్ నృత్యం, తోలు బొమ్మలాట, మణిపురి నాట్యం,.. నవంబర్ 20న ఒడిస్సీ నృత్యం, కథక్ నృత్యం ప్రదర్శించనున్నారు. నవంబర్ 19వ తేదీ సాయంత్రం 6 గంటలకు సాంస్కృతిక కార్యక్రమాలు ప్రారంభమవుతాయి.
నవంబర్ 19 మరియు 20 తేదీలలో ఢిల్లీ పంచవాద్య ట్రస్ట్ ఆధ్వర్యంలో చెండా మేళం ప్రదర్శించబడుతుంది. పంచారీమేళం అనేది కేరళలోని ఆలయ ఉత్సవాల సమయంలో నిర్వహించే ఒక బ్యాండుమేళం ప్రదర్శన. చెండా మేళం కు చెందిన ప్రధాన కళారూపాలలో పంచారీ మేళం కూడా ఒకటి. ఇది క్షేత్రవాద్యం  శైలిలో అత్యంత ప్రసిద్ధి చెందిన వాద్యవిశేషం. అత్యంత ప్రజాదరణ పొందిన కళారూపం. పంచారీ మేళం, చెండ, ఇలతాళం , బేస్ చెండ  వంటి వాయిద్యాలతో కూడిన ప్రదర్శన మధ్య కేరళలోని అనేక ఆలయాల ఉత్సవాల్లో, వేడుకల్లో ప్రదర్శిస్తారు. ఇక్కడ అత్యంత సాంప్రదాయ పద్ధతిలో ఈ కళారూపాన్ని ప్రదర్శిస్తారు. ఉత్తర కేరళ , దక్షిణ-మధ్య కేరళ లో సూక్ష్మమైన ప్రాంతీయ భేదంతో పంచారీ కళారూపాన్ని సాంప్రదాయబద్ధంగా ప్రదర్శిస్తూ ఉంటారు.
సాంస్కృతిక కార్యక్రమాల్లో భాగంగా కలాశిష్ సంస్థకు చెందిన విద్యార్థులు కథక్ నృత్యం ప్రదర్శిస్తారు. రాగ్భోపాలీ, తీన్తాళ్లో, ఓం నమఃశివాయ అనే కళారూపాన్ని వారు ప్రదర్శిస్తారు, ఆ తర్వాత ద్రుత్తెంతాళ్, రాగ్జన్సన్మోహినీ పద్ధతిలో పండిట్ విజయ్శంకర్, రూపకల్పన చేసిన చేసిన తరానా కళారూపాన్ని ప్రదర్శిస్తారు. ప్రస్తుత ప్రదర్శనకు కొరియో గ్రాఫర్గా అసావరీ పవార్ వ్యవహరిస్తారు. నవంబర్ 19వ తేదీన మహ్మద్ షమీమ్ బృందం ఆధ్వర్యంలో, నవంబర్ 20న కాలాబాజ్ బృందం ఆధ్వర్యంలో తోలుబొమ్మలాట ప్రదర్శనలు నిర్వహిస్తారు. మణిపురి నృత్యాన్ని పంథోయిబి జాగోయ్ మరూప్, ఒడిస్సీ నృత్యరూపాన్ని సంచారి ఫౌండేషన్ సభ్యులు నిర్వహిస్తారు. నవంబర్ 20న రుద్రాక్ష్ కథక్ నృత్య ప్రదర్శన ఉంటుంది.
ప్రధాన మంత్రి నరేంద్ర మోదీ 2022,సెప్టెంబరు 8వ తేదీన సెంట్రల్ వెస్టా ప్రాజెక్టును ప్రారంభించిన తర్వాత, మహాత్మా గాంధీ, గురుదేవ్ రవీంద్రనాథ్ ఠాగూర్, రాజా రామ్ మోహన్ రాయ్ స్మారకార్థం కేంద్ర సాంస్కృతిక వ్యవహారాల మంత్రిత్వ శాఖ ఆధ్వర్యంలో పలు కార్యక్రమాలను తరచుగా నిర్వహిస్తూ ఉండటం గమనార్హం. నేతాజీ సుభాష్ చంద్రబోస్ వంటి గొప్ప స్వాతంత్ర్య సమరయోధుల నుంచి, మహిళా సాధికారత, సైబర్ నేరాల నిరోధం వరకు అనేక సామాజిక సమస్యలు, అంశాల ప్రాతిపదిగగా ఈ కార్యక్రమాలను రూపొందించారు. సందర్శకులు ఎవరైనా ఈ కార్యక్రమాలకు ఉచితంగా హాజరు కావచ్చు. ఈ కార్యక్రమాల ద్వారా నవ భారతదేశం అభివృద్ధిని గురించి సందర్శకులు తెలుసుకోవచ్చు.